Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 453

10. feladatcsoport Gazdasági, vállalkozási teendõk elvégzése A kishajó- és csónaképítõk alkalmazottként és vállalkozóként végzik munkájukat. Vállalkozóként a mindenkori gazdasági-pénzügyi szabályoknak megfelelõen vezeti a vállalkozását, a számítógép programjainak felhasználásával. Ennek során: — Beszerzi és alkalmazza a vállalkozás mûködéséhez szükséges jogszabályokat. — A gazdasági tevékenységét az elõírásoknak megfelelõ nyilvántartások vezetésével végzi. — Az ügyfelekkel szemben a társadalmi kommunikáció szabályait alkalmazza. — A mûködéséhez szükséges adminisztrációt, a könyveléshez szükséges adatok gyûjtését, az anyagmegrendeléseket, számlákat, banki átutalásokat, társadalombiztosítási, adóügyi, vámügyi feladatokat elvégzi. — Az árajánlatban leírja a munkafeladatot anyag- és munkadíjköltséggel, az alkalmazott anyagok felsorolásával, a minõségi követelményekkel, a tervezett szállítási és átadási határidõkkel. A szerzõdésben az árajánlatra hivatkozva a pontos munka, ár és határidõ mellett meghatározza a fizetési feltételeket, az átadás körülményeit és a szerzõdés jogi szabályozóit. A szerzõdésekben ügyel a törvények betartására és a szerzõdésben elõírtak betartására, betarthatóságára. — A szerzõdés teljesítése után a hajó átadásáról jegyzõkönyvet készít, melyben rögzíti az átadás körülményeit, hiányosságokat, elvégzésük határidejét, a hajó mûszaki állapotát, használhatóságát, jellemzõit.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes